stanford-oval/wikipedia huggingface dataset:
אברהם
לקריאה נוספת

עדין שטיינזלץ, ‏דמויות מן המקרא, סדרת אוניברסיטה משודרת, בהוצאת משרד הביטחון – ההוצאה לאור, 1980, פרק א' - "אברהם אבינו"
משה חלמיש, חנה כשר, יוחנן סילמן (עורכים), אברהם - אבי המאמינים: דמותו בראי ההגות לדורותיה, הוצאת אוניברסיטת בר-אילן, 2003
אוריאל סימון, אברהם המקראי - ברכת הניגודים, בתוך: בקש שלום ורדפהו, הוצאת ידיעות ספרים, 2004, עמ' 49–55
ורד טוהר, אברהם בכבשן האש: מרד בעולם פגאני, הוצאת אוניברסיטת בר-אילן, 2010
שוש בן-ארי, אברהם ידיד האל - דמותו של אבי המונותיאיזם במסורת המוסלמית, הוצאת רסלינג, 2014
יונתן גרוסמן, אברהם - סיפורו של מסע, הוצאת ידיעות ספרים, 2014
הרב יוסף דב סולובייצ'יק, עמודו של עולם, תרגם אביגדור שנאן, ידיעות ספרים ועמותת "מאוצר הרב", תשע"ו 2016
הרב שלמה לווינשטיין, ומתוק האור - אברהם אבינו, תשפ"א.
משחקים נסתרים

| --- | --- |

 בימוי:  ג'ון פולסון 
 הופק בידי:  בארי ג'וזפסון 
 עריכה:  ג'פרי פורד 
 שחקנים ראשיים:  רוברט דה נירו רוברט ג'ון בורק מליסה לאו ג'וש פליטר ברנדן סקסטון ג'יימס מקאפרי דילן בייקר אליזבת שו איימי אירווינג דקוטה פנינג פמקה ינסן David Wellington 
 מוזיקה:  ג'ון אוטמן 
 צילום:  דאריוז וולסקי 
 מדינה:  ארצות הברית 
 חברת הפקה:  פוקס המאה ה-20, Regency Enterprises 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  7 באפריל 2005 
 משך הקרנה:  101 דק' 
 שפת הסרט:  אנגלית 
 סוגה:  סרט אימה, סרט מתח, סרט בלשי, סרט דרמה 
 מקום התרחשות:  ניו יורק 
 הכנסות באתר מוג'ו:   hideandseek
 פרסים:  פרס הקולנוע של MTV להופעה המפחידה (דקוטה פנינג) 
 אתר רשמי
 דף הסרט ב־IMDb
 
משחקים נסתרים (באנגלית: Hide and Seek) הוא סרט אמריקאי מסוג מותחן אימה פסיכולוגי בבימויו של ג'ון פולסון משנת 2005, בכיכובם של רוברט דה נירו ודקוטה פנינג. הסרט זכה להצלחה בקופות אך בעיקר לביקורות שליליות.
עלילה

פרק זה לוקה בחסר. אנא תרמו לוויקיפדיה ו.
לאחר שהוא מוצא את גופת אשתו (איימי אירווינג) באמבטיה במה שנראה כהתאבדות, הפסיכולוג דייוויד קאלוואי (רוברט דה נירו) מחליט לעבור עם בתו בת ה-9 אמילי (דקוטה פנינג) לאסטייט ניו יורק, שם, אמילי יוצרת חבר דמיוני לו היא קוראת "צ'ארלי". החברות בין אמילי לצ'ארלי מתחילה להדאיג את דייוויד לאחר שהוא מוצא את חתול המשפחה מת באמבטיה ואמילי טוענת שצ'ארלי הוא זה שהרג אותו. לדייוויד יש סיוטים על מסיבה בערב השנה החדשה, שלילה לאחריה הוא מצא את אשתו מתה באמבטיה.
כאשר חברת המשפחה, ד"ר קתרין קרסון (פמקה ינסן) מגיעה לבקר, אמילי חושפת בפניה שלה ולצ'ארלי יש רצון משותף לשגע את אביה. דייוויד מכיר את אליזבת' יאנג (אליזבת' שו), אישה מקומית ואת אחייניתה איימי שהיא בת גילה של אמילי. בתקווה ליצור חברות בריאה בינה לבין אמילי, דייוויד קובע פגישה בין השתיים. איימי נרגשת להיות חברה של אמילי, אבל אמילי חותכת את פניה של הבובה של איימי והפגישה נהרסת. אמילי לאחר מכן אומרת לדייוויד שהיא לא צריכה חברים.
דייוויד מזמין את אליזבת' לארוחת ערב שבמהלכה אמילי מפגינה כלפייה עוינות. אליזבת מנסה להשלים עם אמילי לאחר מכן, אבל אמילי מסבירה לאליזבת' שהיא משחקת מחבואים עם צ'ארלי ואליזבת' משתפת פעולה ומחפשת אחרי צ'ארלי בבית. כאשר היא פותחת את הארון, דמות בלתי נראית לצופה יוצאת מתוכו ודוחפת את אליזבת' מחוץ לחלון אל מותה.
דייוויד שואל את אמילי מה קרה ואמילי בתגובה עונה לו שצ'ארלי הרג את אליזבת' והכריח את אמילי לעזור לו להחביא את הגופה. היא מספרת לדייוויד על מקום הגופה ודייוויד מוצא את אליזבת' באמבטיה מלאה בדם (בדומה למוות של אשתו, אליסון). חמוש בסכין, דייוויד יוצא החוצה ופוגש את שכנם, שם הוא משוכנע שהוא צ'ארלי ושורט אותו עם הסכין. השכן מתקשר למשטרה בבהלה.
בחזרה בבית, דייוויד מבין שלמרות שהוא ישב בחדר העבודה שלו רוב הזמן, הארגזים מהמעבר עדיין סגורים ומגלה שיש לו הפרעת זהות דיסוציאטיבית ושצ'ארלי הוא לא דמיוני כלל: צ'ארלי הוא בעצם האישיות השנייה של דייוויד וכאשר צ'ארלי פורץ החוצה, דייוויד מאמין שהוא עצמו בחדר העבודה שלו. לבסוף דייוויד נזכר במסיבת השנה החדשה בה הוא תפס את אליסון בוגדת בו עם אורח אחר וצ'ארלי נוצר כדרך לבטא את הכעס של דייוויד ורצח את אשתו, משהו שדייוויד העדין לא היה מסוגל לעשות. אמילי ידעה כל הזמן על האישיות השנייה של אביה, אבל לא סיפרה לו על כך כי לא ידעה מי מהם רצח את אמה: צ'ארלי או דייוויד, עד שלבסוף היא הבינה בגלל הרצח של אליזבת'.
לאחר שדייוויד מגלה את האמת, צ'ארלי משתלט עליו לגמרי וגורם לו לרצוח את השריף המקומי, שהגיע לאחר שקיבל תלונה על דייוויד משכנו. אמילי מתקשרת לקתרין לעזרה ומצליחה לברוח מצ'ארלי אל עבר מערה שבה היא פגשה את צ'ארלי לראשונה. קתרין מגיעה, לוקחת אקדח מגופתו של השריף ומוצאת את צ'ארלי במערה. צ'ארלי מעמיד פנים שהוא דייוויד ותוקף את קתרין. קתרין מפצירה בדייוויד להילחם באישיות השנייה שלו, אבל צ'ארלי אומר שדייוויד כבר לא קיים. אמילי מופיעה ומתחננת בפני צ'ארלי שיניח לקתרין ובעזרת הסחת הדעת קתרין מצליחה לירות בצ'ארלי והורגת אותו.
זמן מה לאחר מכן אמילי מתכוננת להליכה לבית ספר חדש וחיה חיים חדשים עם קתרין. לבסוף מוצג בפני הצופה ציור של אמילי ובו היא מצוירת עם שני ראשים, דבר הרומז שאמילי בעצמה סובלת מהפרעת זהות דיסוציאטיבית.
סופים נוספים

לסרט הופקו חמישה סופים בסך הכל:
הסוף הראשון (הופץ בהקרנות בארצות הברית): אמילי מתכוננת ללכת לבית הספר ומציירת ציור שלה ושל קתרין, דבר הרומז שלאמילי אין הפרעת אישיות דיסוציאטיבית, אך המצלמה לבסוף חוזרת לציור ומתגלה שלאמילי יש שני ראשים ושגם היא סובלת מההפרעה.
הסוף השני: "ציור שמח": דומה לסוף ששוחרר בגרסה הרשמית, אך בציור לאמילי יש רק ראש אחד, דבר הרומז שאמילי לא סובלת מההפרעה.
הסוף השלישי: "משחק אחרון": אמילי נראית בתוך חדר שינה וקתרין מתנהגת אליה באהבה בדיוק כמו שאמה התנהגה אליה בסרט. קתרין באה לצאת מהחדר, אבל אמילי מבקשת ממנה להשאיר את הדלת פתוחה, אבל קתרין מסבירה שהדבר לא אפשרי. כשהדלת נסגרת, חלון זכוכית אטום מופיע ונחשף שאמילי מאושפזת בבית חולים לילדים עם הפרעות נפשיות. אמילי קמה מהמיטה ומשחקת מחבואים עם עצמה, לאחר מכן היא מתקרבת למראה ומחייכת למראה ההשתקפות שלה.
הסוף הרביעי: "הגורל של אמילי" (הופץ בגרסה הבינלאומית): זהה לסוף "המשחק האחרון", רק ללא משחק המחבואים בסוף.
הסוף החמישי: "החיים עם קתרין": סוף דומה לסוף השלישי (בית החולים הפסיכיאטרי), אך הפעם אמילי לא בבית חולים, אלא בביתה של קתרין. לאחר שקתרין סוגרת את הדלת אמילי קמה מהמיטה ומשחקת מחבואים עם ההשתקפות שלה במראה.
שחקנים

רוברט דה נירו – ד"ר דייוויד קאלוואי / צ'ארלי
דקוטה פנינג – אמילי קאלוואי
פמקה ינסן – ד"ר קתרין קרסון
אליזבת שו – אליזבת יאנג
איימי אירווינג – אליסון קאלוואי
מליסה לאו – לורה השכנה
רוברט ג'ון בורק – סטיבן, בעלה של לורה
ג'וש פליטר – ילד קטן (ללא קרדיט)
פול פרימן (שחקן)

| --- | --- |

פול פרימן
 לידה:  18 בינואר 1943 (בן 82) צ'יפינג ברנט, לונדון, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת הממלכה המאוחדת
 תקופת הפעילות:  מ-1967
 פרופיל ב-IMDb
 
פול פרימן (באנגלית: Paul Freeman; נולד ב-18 בינואר 1943) הוא שחקן אנגלי. הוא מוכר בעיקר מהופעותיו בתפקיד הארכאולוג רנה בלק בסרט "שודדי התיבה האבודה" (1981), ברון היין באופרת הסבון האמריקאית "פלקון קרסט" (1984–1985), נבל-העל איוון אוז בסרט "פאואר ריינג'רס - הסרט" (1995), ותפקידו בסרט "שוטרים לוהטים" (2007).
ביוגרפיה

פרימן נולד בברנט שבמחוז הרטפורדשייר באנגליה.
פרימן החל את הקריירה שלו בפרסום ובהוראה. הוא הופיע בתפקידים קטנים בתיאטרון בהפקות של "חלום ליל קיץ" ושל "המלט". בהמשך שיחק בתפקידים ראשיים עם התיאטרון המלכותי הלאומי ועם הלהקה השייקספירית המלכותית.. ב-1974 היה שותף בהקמת להקת התיאטרון "Joint Stock Theatre Company" יחד עם הבמאי מקס סטפורד-קלארק (אנ').
הופעת הבכורה של פרימן בטלוויזיה הייתה ב-1978 בסדרה עטורת השבחים "חיי שייקספיר". עוד שיחק פרימן בדוקו-דרמה "Death of a Princess" של רשת ATV, סרט אודות ההוצאה להורג של מיש'אל בינת פאהד אל סאוד (אנ') מערב הסעודית. ב-1980 החל פרימן להופיע בסרטי קולנוע כמו "יום שישי הארור" לצדו של בוב הוסקינס וב-1981 שיחק בסרט "כלבי המלחמה". עוד ב-1981 כיכב בסדרת הדרמה הטלוויזיונית "Winston Churchill: The Wilderness Years".
באותה שנה בחרו סטיבן ספילברג וג'ורג' לוקאס בפרימן לשחק בתפקיד רנה בלק, הארכאולוג הצרפתי אויבו המושבע של ד"ר אינדיאנה ג'ונס בסרט "שודדי התיבה האבודה". הסרט היה עבורו קרש קפיצה להוליווד והוא המשיך לשחק בתפקיד הנבל גם בהוליווד וגם בבריטניה, בעזרת כישרונו לדבר במבטא זר. כשהוא חמוש במבטא גרמני הופיע בשנים 1984 ו-1985 בעונה הרביעית של אופרת הסבון "פלקון קרסט" בתפקיד ברון היין גוסטב רייבמן.
ב-1988 גילם פרימן את פרופסור מוריארטי בסרט "תעלומה ללא רמז" בכיכובו של מייקל קיין בתפקיד שרלוק הולמס, ובהשתתפותו של בן קינגסלי בתפקיד ד"ר ווטסון. ב-1985 שיחק בתפקיד איוואן אוז בסרט "פאואר ריינג'רס - הסרט".
פרימן השתתף בתפקידי אורח בסדרות טלוויזיה מצליחות בהן "בחזרה לאחוזת העמק", "ER", "פלקון קרסט" ו"אינדיאנה ג'ונס הצעיר". הוא הופיע גם במיני-סדרות כמו "Murderers Among Us: The Simon Wiesenthal Story" (מ-1989) ובסדרת ההמשך ל"בית הקלפים" "The Final Cut" (מ-1995). ב-2004 שיחק פרימן בתפקיד אנגוס בסרט הביוגרפי "Bobby Jones: Stroke of Genius". בשנים 2006 ו-2007 כיכב בדרמה משפטית של ה-BBC בשם "New Street Law" בתפקיד הפרוטגוניסט לצדו של ג'ון האנה. עוד ב-2007 הופיע בתפקיד הכומר פיליפ שוטר בסרט "שוטרים לוהטים" לצדם של סיימון פג וניק פרוסט. בשנים 2007 עד 2009 השתתף בכמה פרסומות טלוויזיה לביטוח נסיעות.
בין שאר הופעותיו בטלוויזיה שיחק פרימן בפרק "Down Among the Dead Men" בסדרה "רציחות במידסומר", בפרק "Straw Dog" בסדרת הפשע "להעיר את המתים", ובתפקיד אדם קינגסלי בעיבוד של ה-BBC לספר "החדר החשוך" מאת מינט וולטרס.
ב-2008 הופיע פרימן בתפקיד ג'ורג' אהרונוב בהפקה מחודשת בלונדון של המחזה "גלנגרי גלן רוס" מאת דייוויד מאמט.
ב-2012 גילם את תומאס ארפינגהאם בעיבוד של ה-BBC למחזה "הנרי החמישי" מאת ויליאם שייקספיר כחלק מסדרת "הכתר החלול".
ב-2015 השתתף פרימן בעונה השלישית של הסדרה "הסודות של דה וינצ'י" וגילם את דמות הארכיטקט.
בשנת 2016 שיחק בדרמת הריקודים "מתח גבוה" לצידם של ג'יין סימור ומיה מורגנשטרן.
בשנת 2017 החל לשחק בסדרת המתח "אבסנטיה" ברשת AXN, בתפקיד וורן ביירן, אביה של אמילי (סטנה קטיק).
ביוגרפיה > חיים אישיים

פרימן נשוי למגי סקוט שכיכבה לצדו ב-1981 בסרט "כלבי המלחמה". לבני הזוג יש בת אחת. פרימן היה נשוי בעבר לשחקנית ג'ודי מאתסון (אנ').
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1975 |  | Feelings | פול מרטין |  |
| 1980 | יום שישי הארור | The Long Good Friday | קולין |  |
| 1980 | כלבי המלחמה | The Dogs of War | דרק |  |
| 1980 |  | Death of a Princess | כריסטופר ריידר | סרט טלוויזיה |
| 1981 | שודדי התיבה האבודה | Raiders of the Lost Ark | רנה בלוק | מועמדות לפרס סטורן לשחקן המשנה הטוב ביותר |
| 1982 |  | An Unsuitable Job for a Woman | ג'יימס קלנדר |  |
| 1982 |  | Who Dares Wins | סר ריצ'רד |  |
| 1982 |  | The Sender | ד"ר ג'וזף דנמן |  |
| 1983 |  | Si elle dit oui... je ne dis pas non | ניק |  |
| 1984 |  | Flight to Berlin | ניקולס |  |
| 1985 |  | A.D. | סנטיוריון קורנליוס | מיני-סדרה |
| 1986 | הפתעה בשנחאי | Shanghai Surprise | וולטר פאראדיי |  |
| 1988 |  | Prisoner of Rio | רונלד ביגס |  |
| 1988 | עולם נפרד | A World Apart | קרוגר |  |
| 1988 | תעלומה ללא רמז | Without a Clue | פרופסור מוריארטי |  |
| 1992 |  | Just Like a Woman | מיילס מיליצ'מפ |  |
| 1992 |  | Aces: Iron Eagle III | קלאיס |  |
| 1993 |  | Piccolo Grande Amore | אוטו פון דיקס |  |
| 1994 |  | Lie Down with Lions | דובואה | סרט טלוויזיה |
| 1995 | פרש על הגג | Horseman on the Roof | לורן דה תיוס |  |
| 1995 | פאוור ריינג'רס - הסרט | Mighty Morphin Power Rangers: The Movie | איוואן אוז |  |
| 1996 |  | Squillo | מרקו |  |
| 1997 | דאבל טים | Double Team | גולדסמית' |  |
| 1997 |  | Bribery and Corruption | ג'וליוס סורנסון |  |
| 1998 |  | Only Love | דלסנדרו | סרט טלוויזיה |
| 1999 | החדר החשוך | The Dark Room | אדם קינגסלי | סרט טלוויזיה |
| 1999 | חשבון השטן | The Devil's Arithmetic | רבי | סרט טלוויזיה |
| 2001 | מורלנג | Morlang | ג'וליוס מורלנג | פרס פסטיבל הסרטים הבינלאומי בקהיר לשחקן הטוב ביותר |
| 2002 | גבירותיי ורבותי | And Now... Ladies and Gentlemen | לקוח אנגלי |  |
| 2002 | האקר | Haker | נשיא MIT |  |
| 2003 |  | George and the Dragon | סר רוברט |  |
| 2003 |  | Mrs Caldicot's Cabbage War | ג'נקינס |  |
| 2004 | בובי ג'ונס |  | אנגוס |  |
| 2004 | כשאהיה בן 64 | When I'm 64 | ריי | סרט טלוויזיה |
| 2006 |  | The Feast of the Goat | אוגוסטין |  |
| 2007 | שוטרים לוהטים | Hot Fuzz | הכומר פיליפ שוטר |  |
| 2009 | ליבה האמיץ של אירנה סנדלר | The Courageous Heart of Irena Sendler | מונסניור גודלווסקי | סרט טלוויזיה |
| 2009 |  | Spanish Flu: The Forgotten Fallen | סר ארתור ניוזהולם | סרט טלוויזיה |
| 2010 |  | Centurion | מושל אגריקולה |  |
| 2012 |  | A Fantastic Fear of Everything | ד"ר פרידקין |  |
| 2012 | הנרי החמישי | Henry V | תומאס ארפינגהאם | סרט טלוויזיה |
| 2013 |  | Getaway | האיש |  |
| 2016 | מתח גבוה | Hige Strung | קרמרובסקי |  |
| 2022 |  | La piel del tambor | האב פריאמו פרו |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1967 |  | Champion House | אלווין |  |
| 1980 |  | Death of a Princess | כריסטופר ריידר |  |
| 1987 |  | Yesterday's Dreams | מרטין דניאלס |  |
| 1992 | אינדיאנה ג'ונס הצעיר | The Young Indiana Jones Chronicles | פרדריק סלוס | בפרק "British East Africa, September 1909" |
| 1995 |  | The Final Cut | טום מייקפיס |  |
| 1998–2002 | ER | ER | ד"ר צ'ארלס קורדיי |  |
| 2000 | המפקח מורס | The Remorseful Day |  |  |
| 2002 | בחזרה לאחוזת העמק | Monarch of the Glen | אנדרו |  |
| 2006 | רציחות במידסומר | Midsomer Murders | סר ג'ון וייברלי | בפרק "Down Among The Dead Men" |
| 2007 | חושפי האמת | The Whistleblowers | ג'וזף קול | 2 פרקים |
| 2008 | פוארו | Agatha Christie's Poirot | קולונל קרבורי | בפרק "Appointment With Death" |
| 2013 |  | The Bible | שמואל |  |
| 2015 | הסודות של דה וינצ'י | Da Vinci's Demons | הארכיטקט | סדרת טלוויזיה; 4 פרקים |
| 2016 | משפט טוקיו | Tokyo Trial | הלורד ויליאם ד. פטריק | מיני-סדרה |
| 2017-הווה | אבסנטיה | Absentia | וורן ביירן | תפקיד ראשי; 20 פרקים |
הערות שוליים

↑  Gritten, David (28 ביוני 1995). "Oberon to Ooze – It's All in a Day's Work". The Los Angeles Times. {{cite news}}:  (עזרה)
| --- | --- |
בקרת זהויות :  NLI: 987007447629705171  PLWABN: 9810611280505606  BNE: XX1328653  BnF: cb14024969j (data)  GND: 140828249  ISNI: 0000 0000 7824 5527  LCCN: no96054440  NKC: xx0095976  SNAC: w6001dp4  SUDOC: 129914630  VIAF: 26660807   WorldCat (עם VIAF): 26660807
ויל קין (שחקן)

| --- | --- |
אין תמונה חופשית
 לידה:  4 במרץ 1970 (בן 55) אוקספורד, הממלכה המאוחדת 
 שם במה:  ויליאם וולטר מוריס קין
 סוגה מועדפת:  קומדיה שייקספירית 
 מדינה:  הממלכה המאוחדת 
 מקום לימודים:  אוניברסיטת אוקספורד  איטון קולג' 
 צאצאים:  דפני קין 
 פרופיל ב-IMDb
 
ויליאם וולטר מוריס קין (באנגלית: William Walter Maurice Keen; נולד ב-4 במרץ 1970) הוא שחקן אנגלי. הוא הופיע בתיאטרון ובטלוויזיה הן בבריטניה והן בספרד. קין היה נאמן של פרס ג'יימס מנזיס קיצ'ן - פרס שמוענק לבמאי תיאטרון צעירים לזכרו של הבמאי איתו עבד קין בתחילת הקריירה שלו.
ביוגרפיה

קין נולד בעיר אוקספורד שבאוקספורדשייר לצ'ארלס ויליאם לייל קין ולליידי פריסילה מרי רוז קורזון, בתו של אדוארד קורזון רוזן האו השישי. הוא למד באיטון קולג' וסיים בהצטיינות תואר בספרות אנגלית באוניברסיטת אוקספורד.
תפקידים של קין בתיאטרון הבריטי כוללים את המחזות "רוחות", "Waste", "חמש טבעות זהב" (תיאטרון אלמיידה), "Huis Clos" (טרפלגאר סטודיוס), "מקבת'", "The Changeling" (תיאטרון Cheek By Jowl, ברביקן, וסיבוב הופעות בינלאומי), "The Arsonists" (תיאטרון רויאל קורט), "נשיקת אשת העכביש" (דונמאר ורהאוס), "The Rubenstein Kiss" (תיאטרון המפסטד), "היסטריה", "דון חואן", "אדם ועל-אדם" (התיאטרון המלכותי בבאת'), "פריקלס", "הנסיך מהומבורג" (ליריק המרסמית'), "הדוכסית ממאלפי", "The Coast of Utopia", "מרי סטיוארט", "Hove" (התיאטרון המלכותי הלאומי), "שני שארים אצילים", "הסערה", "דידו מלכת קרתגו" (שייקספיר גלוב), "השחף" "Present Laughter", "הסערה" (וסט יורקשייר פלייהאוס), "Quartermaine's Terms", "חלום ליל קיץ" ו-"Elton John's Glasses" (וסט אנד).
בטלוויזיה שיחק קין בסדרות "וולף הול", "המוסקטרים", "רציחות במידסומר", "הגלימה", "שרלוק", "האימפרסיוניסטים", "Casualty 1907", "אליזבת הראשונה", "תחבולות חדשות", "הטיטניק", "המלחמה של פויל", "צבע הכשף והדרמה "הפליטים". בקולנוע הופיע בסרטים "Nine Lives of Tomas Katz" ו"אהבה וצרות אחרות". ב-2016 גילם את דמותו של מייקל אדין המזכיר הפרטי של הריבון המזכיר הפרטי של המלכה אליזבת בסדרת הטלוויזיה "הכתר" של נטפליקס.
בספרד שיחק קין במחזות בספרדית "Traición" (בגידה), ו-"Cuento de Invierno" (אגדת חורף). הוא גם ביים את "המלט" ואת "רומיאו ויוליה". קין הקליט את היצירה "Seven Scenes from Hamlet" מאת המלחין הספרדי בנט קסבלנקס יחד עם תזמורת Orquesta de la Comunidad de Madrid בניצוחו של חוסה רמון אנסינר (סטרדיווריוס, 2010).
ביוגרפיה > חיים אישיים

קין נשוי לשחקנית, במאית התיאטרון והסופרת הספרדייה מריה פרננדז אצ'ה. בתם של בני הזוג היא השחקנית דפני קין.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | Alleyn Mysteries | לודוביק | בפרק "Scales of Justice" |
| 1996 |  | National Achievement Day | טוני | סרט קצר |
| 1996–1997 |  | The Bill | ג'סטין גאתרי / צ'ארלי רוברטס | סדרת טלוויזיה (2 פרקים) |
| 2000 |  | Monsignor Renard | ז'אן-פול דופוס | מיני-סדרה |
| 2004 | חוקי מרפי | Murphy's Law | אנתוני ברודי | מיני-סדרה |
| 2004 |  | When I'm Sixty-Four | רופא | סרט טלוויזיה |
| 2005 | רציחות במידסומר | Midsomer Murders | פיט קובטסקי | בפרק "Second Sight" |
| 2005 | הולבי סיטי | Holby City | אנדי ברק | בפרק "Patience" |
| 2005 | אליזבת הראשונה | Elizabeth I | פרנסיס בייקון | מיני-סדרה |
| 2006 | האימפרסיוניסטים | The Impressionists | פול סזאן | מיני-סדרה |
| 2006 | אהבה וצרות אחרות | Love and Other Disasters | דייוויד ויליאמס |  |
| 2008 | צבע הכשף | The Color of Magic | Ganmack Treehallett | מיני-סדרה |
| 2008 |  | Casualty 1907 | ד"ר ג'יימס סקווירה | מיני-סדרה |
| 2008 | תחבולות חדשות | New Tricks | רוני גלייזבורק | בפרק "Mad Dogs" |
| 2011 | המשפט של היטלר | The Man who Crossed Hitler | הנס פרנק | סרט טלוויזיה |
| 2011 |  | Garrow's Law | פולרטון | סדרת טלוויזיה (פרק אחד) |
| 2011–2012 | הגלימה | Silk | מייקל קונולי | סדרת טלוויזיה (3 פרקים) |
| 2012 | הטיטניק | Titanic | קצין ראשי ויילד | מיני-סדרה |
| 2014 | שרלוק | Sherlock | מייג'ור ריד | בפרק "The Sign of Three" |
| 2014–2015 |  | The Refugees | סמואל | סדרת טלוויזיה |
| 2010, 2015 | המלחמה של פויל | Foyle's War | אלן דיקין | בפרק "High Castle" ובפרק "The Hide" |
| 2015 | המוסקטרים | The Musketeers | פראלס | סדרת טלוויזיה (4 פרקים) |
| 2015 | וולף הול | Wolf Hall | תומאס קרנמר | 5 פרקים |
| 2015 |  | The Scandalous Lady W | מר ברקרופט | סרט טלוויזיה |
| 2015 | ויקטור פרנקנשטיין | Victor Frankenstein | רופא מנתח |  |
| 2016–2017 | הכתר | The Crown | מייקל אדין | סדרת טלוויזיה |
| 2018 |  | Genius | פול רוזנברג | בפרק "Picasso: Chapter One" |
| 2020 |  | Tell Me Who I Am | אלברט ג'יימס | סדרת טלוויזיה ספרדית |
| 2021 | דרך רידלי | Ridley Road | דייוויד אפשטיין | מיני-סדרה; 4 פרקים |
| 2022 | האיש שלא היה | Operation Mincemeat | סלבדור גומז |  |
| 2022 |  | La piel del tambor | הארכיבישוף קורבו |  |
| 2023 | ירי קטלני (אנ') | Dead Shot | וודוויל |  |
| 2024 | ליידי ג'יין שלי (אנ') | My Lady Jane | תומאס הווארד, דוכס נורפוק השלישי | 4 פרקים |
| 2024 |  | Wolf Hall: The Mirror and the Light | תומאס קרנמר | 4 פרקים |
הערות שוליים

↑  "Person Page - 32097". The Peerage. Lundy Consulting Ltd. 5 במאי 2010. נבדק ב-5 בפברואר 2017. {{cite web}}:  (עזרה)
| --- | --- |
בקרת זהויות :  PLWABN: 9811721023605606  BNE: XX5845203  ISNI: 0000 0000 9028 1520  LCCN: no2010123662  SUDOC: 271349166  VIAF: 131771883   WorldCat (עם VIAF): 131771883
2010 בטלוויזיה

| 0 | 1 | 2 | 3 |
| --- | --- | --- | --- |
|  |  | 2010  בטלוויזיה |  |
< · 2008 · 2009 — 2010 — 2011 · 2012 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2010 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
ינואר 2010 – רשת NBC מקבלת החלטה שנויה במחלוקת שלא לאפשר לקונאן או'בריאן להמשיך להנחות את הטונייט שואו, אותה הוא הנחה במשך שבעה חודשים בלבד, ולהחזיר את ג'יי לנו שינחה את התוכנית במקומו. NBC נתנה ללנו בתחילה תוכנית אחרת בפריים טיים, אבל משום שהתוכנית שלנו קיבלה רייטינג נמוך רשת NBC החליטה בתחילה שהטונייט שואו בהנחיית או'בריאן תשודר לאחר חצות על מנת שהתוכנית של לנו תשודר לפני כן. או'בריאן סירב לקחת חלק בשינוי המוצע ובהמשך הגיע להסדר עם רשת NBC במסגרתו הוא יפרוש מהתוכנית. מאוחר יותר באותה שנה הוא החל להנחות תוכנית אירוח חדשה ברשת TBS, בעוד שלנו הנחה את הטונייט שואו עד 2014.
25–29 במאי – תחרות האירוויזיון התקיימה באוסלו שבנורווגיה. בתחרות זכתה גרמניה, עם השיר "Satellite" שבוצע על ידי הזמרת הגרמנייה לנה מאייר-לנדרוט.
סדרות ותוכניות בולטות שבוטלו או הסתיימו ב-2010

פרק זה לוקה בחסר. אנא תרמו לוויקיפדיה ו.
| תאריך שידור הפרק האחרון | שם הסדרה | רשת השידור | שנת עלייה לשידור | סטטוס | מקור |
| --- | --- | --- | --- | --- | --- |
| 22 בינואר | הטונייט שואו עם קונאן או'בריאן | NBC | 2009 | בוטלה |  |
| 8 בפברואר | גיבורים (הסדרה תחזור ב-2015) | NBC | 2006 | בוטלה |  |
| 3 במרץ | ניפ/טאק | FX | 2003 | הסתיימה |  |
| 12 במרץ | מספ7ים | CBS | 2005 | בוטלה |  |
| 17 במרץ | סקראבס | ABC | 2001 | בוטלה |  |
| 14 באפריל | בטי | ABC | 2006 | בוטלה |  |
| 6 במאי | המלך היל (הסדרה תחזור ב-2025) | סינדיקציה | 1997 | בוטלה |  |
| 12 במאי | כריסטין הישנה | CBS | 2006 | בוטלה |  |
| 21 במאי | הלוחשת לרוחות | CBS | 2005 | בוטלה |  |
| 23 במאי | אבודים | ABC | 2004 | הסתיימה |  |
| 24 במאי | 24 (הסדרה תחזור בשנים 2014 ו-2017) | פוקס | 2001 | הסתיימה |  |
| 24 במאי | חוק וסדר (הסדרה תחזור ב-2022) | NBC | 1990 | בוטלה |  |
| 27 במאי | פלאש פורוורד | ABC | 2009 | בוטלה |  |
| 20 ביוני | שושלת טיודור | שואוטיים | 2007 | הסתיימה |  |
| 17 בספטמבר | כשהעולם מסתובב | CBS | 1956 | בוטלה |  |
| 7 בדצמבר | בטיפול (הסדרה תחזור ב-2021) | HBO | 2008 | בוטלה |  |
| 16 בדצמבר | לארי קינג לייב | CNN | 1985 | הסתיימה |  |
נפטרו

פרק זה לוקה בחסר. אנא תרמו לוויקיפדיה ו.
10 במרץ – קורי היים, שחקן יהודי-קנדי (נולד ב-1971)
14 במרץ – פיטר גרייבס, שחקן אמריקאי אשר נודע בעיקר בזכות תפקידיו הראשיים בסדרת הטלוויזיה "משימה בלתי אפשרית" (נולד ב-1926)
1 באפריל – ג'ון פורסיית', שחקן קולנוע, טלוויזיה ותיאטרון אמריקאי (נולד ב-1918)
2 במאי – לין רדגרייב, שחקנית קולנוע וטלוויזיה אנגליה (נולדה ב-1943)
28 במאי – גארי קולמן, שחקן אשר נודע בתפקידו כארנולד ג'קסון בקומדיית המצבים על טעם ועל ריח (נולד ב-1968)
29 במאי – דניס הופר, שחקן ובמאי (נולד ב-1936)
3 ביוני – רו מקלנהן, שחקנית אמריקאית. נודעה בעיקר בזכות גילום דמותה של בלאנש בסדרת הטלוויזיה "בנות הזהב" (נולדה ב-1934)
5 בנובמבר – ג'יל קלייבורג, שחקנית אמריקאית (נולדה ב-1944)
9 בנובמבר – עמוס לביא, שחקן קולנוע ישראלי (נולד ב-1953)
28 בנובמבר – לזלי נילסן, שחקן וקומיקאי קנדי-אמריקאי (נולד ב-1926)
פרסים

פרק זה לוקה בחסר. אנא תרמו לוויקיפדיה ו.
דיסקוגרפיה של מיילי סיירוס

| דיסקוגרפיה של מיילי סיירוס |
| --- | --- |
  סיירוס ב-2020
 אלבומי אולפן ↙:  8
 אלבומי הופעה ↙:  3
 מיני-אלבומים ↙:  2
 סינגלים ↙:  36
 וידאו קליפים ↙:  11
 סינגלים שיווקיים ↙:  10
 סינגלי צדקה ↙:  6
הזמרת האמריקאית מיילי סיירוס הוציאה שבעה אלבומי אולפן, שלושה אלבומי הופעה, שני מיני אלבומים ו-37 סינגלים. סיירוס מכרה 55 מיליון סינגלים ו-20 מיליון אלבומים ברחבי העולם. לפי איגוד תעשיית ההקלטות האמריקאי, היא מכרה 32 מיליון סינגלים ו-10 מיליון אלבומים בארצות הברית.
ביוני 2007, הפסקול השני של הסדרה האנה מונטנה ואלבום האולפן הראשון של סיירוס יצאו במשותף על ידי וולט דיסני רקורדס והוליווד רקורדס כאלבום הכפול Hannah Montana 2: Meet Miley Cyrus. הפרויקט הגיע למקום הראשון בארצות הברית. הדיסק השני שלו כלל את הסינגל "See You Again", שהפך לשיר הראשון של סיירוס השגיע לעשרת המקומות הראשונים בארצות הברית, אוסטרליה וקנדה. באלבום ההופעה הראשון שלה, Best of Both Worlds Concert, שיצא במרץ 2008, סיירוס ביצעה שבעה שירים בתור עצמה ושבעה שירים כדמות שלה, האנה מונטנה.
אלבום האולפן השני של הזמרת, Breakout יצא לאור ביולי 2008, והגיע למקום הראשון במצעדים בארצות הברית, באוסטרליה ובקנדה. הסינגל המוביל שלו "7 Things" הגיע ל-10 המקומות הראשונים בארצות הברית, אוסטרליה ונורווגיה. המיני אלבום הראשון של סיירוס The Time of Our Lives יצא לאור באוגוסט 2009, והשיר שלו "Party in the U.S.A." הגיע לחמישייה המובילה בארצות הברית, קנדה, אירלנד וניו זילנד. באותה שנה היא הוציאה אלבום הופעה בשם iTunes Live from london. היא הוציאה את אלבום האולפן השלישי שלה Can't Be Tamed ביוני 2010, שהגיע לחמישייה הפותחת בארצות הברית, אוסטרליה, אוסטריה, קנדה, גרמניה, אירלנד, איטליה וניו זילנד. בעוד הסינגל המוביל הגיע לטופ 10 בארצות הברית, קנדה, אירלנד וניו זילנד, האלבום הצליח פחות מבחינה מסחרית מאלבומיה הקודמים.
אלבום האולפן הרביעי של סיירוס, Bangerz, יצא לאור דרך RCA רקורדס באוקטובר 2013, והגיע למקום הראשון בארצות הברית, אוסטרליה, קנדה, אירלנד, נורווגיה ובריטניה. השירים מתוכו "We Can't Stop" ו-"Wrecking Ball" הגיעו שניהם לראש המצעדים בבריטניה בעוד שהראשון הגיע גם לראש המצעד בניו זילנד והאחרון הגיע למקום הראשון בארצות הברית ובקנדה. אלבומה החמישי, Miley Cyrus & Her Dead Petz, יצא בפלטפורמות הסטרימינג באוגוסט 2015 ולא נכנס למצעדים. היא הוציאה את אלבומה השישי Younger Now בספטמבר 2017, שהתברג בחמישייה המובילה בארצות הברית, אוסטרליה, קנדה, אירלנד וניו זילנד. הסינגל המוביל מתוכו "Malibu" הגיע לחמשת השירים המובילים באוסטרליה, קנדה, נורווגיה וניו זילנד. בשנת 2019, סיירוס הוציאה את המיני אלבום השני שלה בשם She Is Coming. בשנת 2020, סיירוס הוציאה את אלבום האולפן השביעי שלה Plastic Hearts. בשנת 2023, היא הוציאה סינגל בשם Flowers .